  Майя Бывальцева 24-тӥ куартолэзе Сарапулын туризмъя выль сезонэз усьтӥзы, портэ туристъёсын нырысетӥез теплоход вуиз — круизъёслы чаклам куинь палубаем «Родная Русь» судно. Со сярысь кар администрацилэн пресс-службаез ивортэ. Чакланъёсъя, Кам шур кузя Сарапулэ вуись туристъёслэн лыдзы туэ кӧня ке поллы будоз. Туристъёсын ужась «География» калыккуспо вотэслэн ыстэм муртэз Александр Решетов верамъя, кар туристъёсты чидатэк возьма. «Таяз арын теплоходъёслэн лыдзы шумпотымон йылэ. Ми дас кыкысен кутскимы ке, таяз арын куатьтонлэсь трос теплоходъёсты возьмаськомы. Малпасько, ваньмызлы туристъёслы выльдэм Набережноймы, выльдэм программаосмы кельшозы. Тыршомы соосты паймытыны но шумпоттыны», — пусйиз со. Куноос Сарапулэн тодматскизы, Ижкаре М. Т. Калашников нимо музее вуылӥзы, Чайковские ветлӥзы. Тодэ вайытом, «Камский берег» ӵектос улсын Кам шурлэсь выльдэм ярдурзэ Сарапулын 9-тӥ куартолэзе усьтӥзы. Тегъёс: Туризм Сарапул Удмуртия Удмуртиысьтуризм  